Strømsgodset trenger en seier
Aalesund henger med bronsekampen - selv etter 0-3-3 siden forrige seier for to måneder siden. Sist klarte sunnmøringene å holde sin 1-0-føring i ni minutter i Lillestrøm (1-1). Det var på et symptom på trenden siden august - laget har gått litt på tomgang.AaFK har spørsmålstegn på Edvard Skagestad (f), og Leke James (a). Men Thomas Martinussen (f) blir trolig klar. Utover det så har Demar Phillips (f) spilt landskamp for Jamaica og Michael Barrantes (mb) vært i aksjon for Costa Rica i midtuka , og det kan være at de ikke benyttes i kveld.Strømsgodset sikret seg en seier over Vålerenga på tampen sist. Drammens-laget fikk riktignok litt hjelp av to keepertabber. Men flyten har vært bra i høst: 4-1-1. Det ene bortetapet kom mot Viking tidlig i september (0-1). Ronny Deilas menn ledet serien før denne runden på målforskjell. Men med Rosenborgs sene bortetriumf lørdag, så må gjestene fylle på her. Rett og slett være offensive i hodet, og det mot et Sunnmørs-lag som kun har tapt to hjemmekamper i år. Godset har på sin side en habil borteflyt: 5-3-5. Det er nestbest i eliteserien. Bismark Adjei-Boateng (f) og Thomas Sørum (a) trente ikke fredag, og i hvert fall sistnevnte blir neppe klar. Kampen har spillefrist kl. 18.55, og vises på TV2. Av øvrige oddsobjekt i kveld, så peker hjemmesterke HamKam (8-4-1) seg ut. Hamarsingene vant 2-1 borte mot Ull/Kisa senest, hvilket var lagets tredje seier på fire matcher. Laget holder kvalikplass, og er fire poeng over Fredrikstad. Østfoldingene kommer fra to strake hjemmeseier, og vant fortjent 4-0 over Bryne sist. H-oddsen på Briskeby er 1.75. VGLive:Følg søndagens kamper her!
Det er et bredt utvalg av oddskamper som vanlig på en søndag. Og dagens utvalgte spill er B på Strømsgodset til 2.25 i odds.